JohanHeinsen/ENO huggingface dataset:
Viborger Samler, 1848-11-01
Fra Ratibor meldes under 25de Octbr. "Jernbanetoget medbringer idag to Reisende fra Florisdorf, af hvilke den ene er en fra Nationalgarden i Wien deserteret Gardist, og den anden en af Windisch-Gräz med Depescher til Krakau afsendt Officier. Begge berette overeensstemmende, at den 24de om Morgenen aabnedes en Kanonade imod Tabor og Jernbanebroen af Militairet, der blev Herre over dem. Dengang havde Militairet erobret 3 Kanoner og 200 Geværer. Den fra Windisch-Gräz afsendte Officier melder, at Fyrsten ei er tilsinds at bombardere Wien; han vil behandle Wien, saaledes som han behandlede Prag, d. c. han vil kun beskyde de yderstliggende Bygninger, og saaledes stemme Jndbyggerne til Overgivelse. Der fyredes kun med 12 Pundere. Ved Opplantningen af en hvid Fane fra Arbeidernes Side (thi kun disse vare opstillede paa hiint Sted) skulle de Militaire være blevne slemt narrede (arg dupirt). Foranledning til Kampen skal være givet af de Civile, idet disse søgte at ødelægge de af Militairet for at bevirke Overgangen byggede Skibsbroer.
Viborger Samler, 1848-11-01
De Placater, hvori Fyrsten af Windisch Gräz truede med Beleiringstilstand og Standret, oversendtes den 22de til Wienercommuneraadet. Jøvrigt erklærede Wiener Rigsdagen den 22de de af Fyrsten besluttede voldsomme Forholdsregler for ulovlige.
Viborger Samler, 1848-11-01
Efter de nyeste Beretninger fra Presburg af 23de havde den ungarske Hær efter nogle ubetydende Forpost fegtninger ved Bruckan der Leitha trukket sig paa ny ganske tilbage paa ungarsk Gebeet. Efter PulskysRaad vare Jndvaanerne i Breslau sysselsatte med at forskandse Stadens Omegn. Troppauer=Correspondentbladet, skriver: Keiseren af Østerrig skal være tilsinds at udnævne paa en fredelig Maade Folkebevægelserne hvortil ogsaa Ministeren Wessemberg har raadet; men Keiserens melitaire Omgivelser ville kun, at Sværdet skal mægle og gjøre alt Andet umuligt, der ikke koster Blod. Ollmütz, den 23de Octbr. Galizien har udnævnt sin egen Landdag. Tusinde Hannaker holdt deres Jndtog i Ollmütz med sort gule Faner for at hylde Keiseren. Om Eftermiddagen indtraf ligesaa mange Qvinder og Børn med Fordringer til Keiseren. Til Ollmütz ere ankomne den preussiske Generallieutenant v. Thiele, den baierske General Zollern, og den russiske Gesandt Grev v. Medem. I enhver Provinds skal oprettes en særegen Landsadministration. Efter de nyeste Beretninger fra Berlin af 26de Octbr. er Staden rolig. En Opstand i Tøihuset, havde ingen videre Følger; Borgervæbningen har derfor trukket sig tilbage. Grabow, Præsident for Nationalforsamlingen i Berlin, har - i det mindste for en Tid – trukket sig tilbage fra sin vigtige Post. J Rigsdagens Møde i Frankfurt den 23de Octbr. erklærede Minister v. Schmerling, at Ministeriet, der havde erholdt Underretning om at slesvigske Skibe skulde forsynes med det danske Mærke, havde tilmeldt Syndicus Bank i Kjøbenhavn, at Rigs ministeriet ansaae dette som et aabenbart Brud af Vaabenstilstandsbetingelserne. Angaaende Flaget havde Ministeriet foreslaaet og udtalt Ønsket om at de slesv. holst. Skibe vilde under Provisoriet betjene sig af et neutralt Flag Fra Frankfurt meldes under 21de Octbr., at samme Dag er paa Grund af den i Kraft traadte Lov til Beskyttelse for den forfatninggivende tydske Rigsforsamling Beleiringstilstanden i Frankfurt erklæret for ophævet.
Viborger Samler, 1848-11-01
Frankerig. Paris, den 24. Oct. J Nationalforsamlingen oplæstes samme Dag Decretudkastet, ifølge hvilket Præsidentvalget bestemmes til den 10de Decbr. Decretet skal discuteres den 26de Octbr. Man spørger om Frankerig til denne Valgtid vil blive fuldkommen oplyst om Lous Napoleons Uduelighed til at beklæde en saa vigtig Post. Mange besvare Spørgsmaalet benægtende. Fra Provindserne melde dygtige Mænd: "Jmod Louis Napoleon kan Jntet udrettes." – At de røde Republikanere underhandle med ham er sikkert, men de skulle være utilfredse dermed, at han viser saa stor Frygt for at indlade sig med dem.
Viborger Samler, 1848-11-01
Ifølge Jndberetning til det engelske Admiralitet have Officiererne og Flere af Mandskabet paa det fra Ostindien hjemkomne Skib "Dadalus," under 440 34 sydlig Brede og 90 22 østlig Længde, seet den meget omtalte store Søslange. Med en Hurtighed af 12 til 15 engl. Miil i Timen passerede den Skibet og blev i en Tid af omtr. 20 Minuter iagttage fra dette. Hoved og Skuldre holdt den bestandig omtr. 4 Fod over Vandet; Længden af dens Krop kunde, forsaavidt den var synlig, udgjøre c. 60 Fod og lige bag ved Hovedet, 1516 Tommer i Gjennemsnit. Dens Farve er møkebruun med guulagtigt Hvidt omkring Struben. Finner havde den ikke men derimod Noget, som lignede een Hestemanke eller endeel omkring dens Nakke følgende Søgræs.
Viborger Samler, 1848-11-01
Jndenlandske Efterretninger. Efter Rigsdagsmødet i Mandags vare samtlige Medlemmer inviterede til Kongens Taffel i Riddersalen. Efter Bordet gik Kongen rundt til Alle, talte med hvem Tilfældet gav, og sagde blandt Andet til en Bonde: "Det har nu altid været min Maade, at gaae ligefrem; hertil bemærkede Bonden: "Ja, vi ville bestræbe os for at gaae i deres Majestæts Fodspor, hvortil Kongen svarede: "Nei, det er ikke nok, I skulle gaae foran mig." (Sv. Av.
Viborger Samler, 1848-11-01
Kjøbenhavnsposten bemærker ved at meddele Udkastet til Grundloven: "Det er os en saameget større Fornøielse at kunne meddele dette Udkast, som deraf for os fremgaaer at vi ved Forhandlingerne om de fleste Puncter kunne slutte os til Regjeringen og dens Venner. - Den betydeligste Opposition, der kan ventes paa Rigsdagen imod dette Udkast, vil formodentlig blive fra den høire Side, der nu først kan siges at have faaet reactionair Betydning."
Viborger Samler, 1848-11-01
Over Advocat Blauenfeldts efterladte Huus, Jorder og Effecter (disse til en Værdi af rigelig 3000 Rbd.) har Magistraten udnævnt Curatorer, iblandt hvilke den bekjendte Retsbetjent Lohse. Disse have udleiet Huset til den provisoriske Postmester, og lade Effecterne sælge for at betale Jndqvartering og Skatter til den slesvig, holsteenske, nu desværre legitime Oprørsregjering. Advocat Blauenfeldt maa altsaa selv føle, at han har rigtig forudseet Følgerne af Modificationen i Malmø-Vaabenstilstanden. (Flyst.)
Viborger Samler, 1848-11-01
Fra Kjøbenhavns Politikammer er under 24de Octbr. udstædt følgende Bekjendtgjørelse: "Da under Jlluminationen i Mandags Aftes, ligesom ved den tidligere, omkringdragende Skarer, meest af Drenge og andre unge Mennesker have indslaaet Ruder paa enkelte Steder, hvor der ikke var illumineret, samt iøvrigt udviist usømmeligt og forstyrrende Forhold, hvorfor ogsaa flere ere blevne anholdte og tildeels allerede anseete, saa advares herved Alle og Enhver, mod i Fremtiden at forøve saadanne eller andre Gadeuordener, idet de i modsat Fald ville have at tilregne sig selv alle deraf for den flydende Følger. Det forventes derhos at Stadens retsindige og fredelskende Beboere ville, hvor Leilighed gives, velvilligen yde Politiet Medhold til at forebygge og hæmme lignende Uordener, og at i Særdeleshed Forældre, Mestre og andre Foresatte ville medvirke, hvad der staaer i deres Magt, til at afholde deres Børn, Lærlinge og øvrige yngre Undergivne fra at deeltage i saadanne."
Viborger Samler, 1848-11-01
Pastor Schjøtt paa Aske har i "Lollandsposten" ladet indrykke den Tale, han holdt til Vælgerne den 5te Octbr., hvoraf vi tillade os at udhæve Følgende: "Men naar nu en hæderlig Fred er sluttet, naar nu Kongen og Folket i Samling have ordnet og iværksat Alt, hvad jeg her har anført, paa det allerbedste, er saa Bonden og Huusmanden Herre i sit Huus, Herre paa sin Mark og fri i sin offentlige Fremtræden, Nei; – thi ham fattes endnu til at bevare al den Herlighed og Frihed det Allervæsentligste, nemlig Oplysning. Ved Oplysning forstaaer jeg den aandige Magt, der med Lethed tilegner sig Sandheder, veed at overskue dem i deres Sammenhæng og øiner Midler til deres frugtbare Anvendelse i alle Livets Stillinger, samt formaaer at tydeliggjøre for Andre disse Sandheder ved Tale og Skrift. Saalænge Bonden og Huusmanden ikke er i Besiddelse af denne Magt, er og bliver han ufri; thi han maa da stedse meere eller mindre gaae i Andres Ledebaand. Men hvorledes skal han snart og sikkert naae denne Magt, Ved Underviisning. Og vil Nogen spørge, hvor og af hvem denne skal erholdes, da svarer jeg, i udvidede Folkeskoler og af flere og bedre lønnede Lærere. Men Mange ville maaskee her sige, at dertil haves ingen Raad i Sognene, der alt føle sig tungt bebyrdede ved mangfoldige Afgifter til Kirke-, Skole= og Fattigvæsen. Kommer Tid, kommer Raad. Jeg skal i denne Stund pege paa eet Middel, der i Tidens Løb kan sætte Ryggen imod det forøgede Tryk, som de høistfornødne Folkeskoler ville lægge paa Sognebeboernes Skuldre. Vor gode folkelige Konge har givet Tegnet. Alle høitlønnede Embeder, der kunne bestyres paa en mindre bekostelig Maade, forsvinde efterhaanden, Naar Bispestolene blive ledige, kunne da duelige og dygtige Provster ikke fuldt vel bestyre disse rigt lønnede Embeder for en billig Godtgjørelse? De Tiender, som nu ydes til disse Levninger af den catholske Geistligheds Glands, skulle da afgives til Folkeskolerne, hvilket er saa meget retfærdigere, som Skolelæreren arbeider mange tunge Dage og Timer for Almeenoplysningen i de Skoler, hvor Biskopperne, i Embeds Medfør, ikkun gjør et eneste Besøg høist een Gang hvert tredie Aar. Dog naar den sande Oplysning først rigtigen har begyndt sin Vandring, naar den rigeligen har sendt de mægtige Straaler ind i de straatakte Gaardes og Hytters ærlige Hjerter, da ville mangfoldige Kræfter og Midler, som vort Blik nu ikke kan øine, staae til Folkeskolernes og altsaa til Oplysningens Raadighed. Og da, først da skal den oplyste Bonde og Huusmand i Virkeligheden være Herre i sit Huus, Herre paa sin Mark og fri i sin offentlige Fremtræden."
Viborger Samler, 1848-11-01
Det nyeste Numer af "Børsenhalle melder Jntet fra Hertugdømmerne. Af Torsdagsnumeret (den 26de) meddeles fra Slesvig (den 25de Octbr.), at Rigscommissair v. Stedtmann og Kammerherre v. Reedz vare den 24de afreiste derfra over Als til Kjøbenhavn. Correspondenten mener, at det vil sikkert falde de Danske tungt at renoncere paa Herredømmet over Als og Ærøe; og dog er denne Renonciation efter Vaabenstilstanden en Nødvendighed for dem, hedder det i foranførte Skrivelse. Den første af Reeds til Protocollen afgivne Protest skal angaae Forbindelsestegnet () imellem Slesvig=Holsteen. Slesv. holst. Zeit. bemærker tillige, at man ikke har hørt om nogen betydende Differents, hvilket dog efter en Meddelelse i Alt. Merc. fra Kiel synes antageligt. Fra Sundeved meldes under 23de Octbr., at Jmmediatscommissair Carl Moltke har forladt Øen Als. J Sundeved og paa Als gaaer det almindelige Rygte, at kun Hansen og Johannsen, de to andre Commissionsmedlemmer, ville i disse Dage reise til Slesvig for at indtræde i den nye Regiering, til hvilken Meddelelse "Børsenhalle føier 2 Udraabtegn.
Viborger Samler, 1848-11-01
I Alt. Merc. meldes fra Kiel under 24de Octbr., at den danske Commissair har taget Deel i den nye Regjerings Jndsættelse, men at han, efter Rygtet, har nedlagt en Protest imod Bekjendtgjørelsen angaaende de bestaaende Love, der skulle opretholdes, da der jo dog ene og alene kunde være Tale om saadanne Love, som vare udstedede for den 26de Aug. (den Dag, paa hvilken Vaabenstilstanden afsluttedes. Advocat Sammer er af den nye Regjering udnævnt til at indtage en Plads i det udenlandske Departement, og Landdagspræsident Bargum vil afgaae som overordentlig Commissair til Nordslesvig for hos den derværende danske Befolkning at bevirke og mægle større Tilfredshed med den nuværende politiske Tilstand.
Viborger Samler, 1848-11-01
Det maa - efter en Skrivelse fra Slesvig af 24de Octbr. - udhæves, at den nye Regjering endnu ikke skal være bleven enig med sammes Departementschefer om Organisationen af Centraladministrationen, hvortil Finantsdepartementschefens uventet forsinkede Tilbagevenden fra hans Reise til Øen Sylt turde være en Medforanledning.
Viborger Samler, 1848-11-01
Fra Slesvig meddeles fremdeles under 24de Octbr. Publicationen af den nye Regjerings Decret, ifølge hvilket samtlige, af den provisoriske Regjering udstedede Decreter atter ere traadte i Kraft med saare ubetydelige Undtagelser, dog uden at træde Betingelserne for den definitive Fred for nær. Fremdeles har den nye Regjering under 24de Octbr. udstedet en Proclamation til Beboerne af Als og Ærøe, foranlediget derved, at begge Øer have siden Marts d. A. befundet sig i de Danskes Besiddelse, men at Regimentet paa samme nu skal overgaae paa den nye Regjering. Det er nemlig, efter denne Proclamamation, vel ifølge Conventionen om Vaabenstilstanden tilladt de Danske at holde paa hine Øer en Troppeafdeling, hvorimod ingen Deel af Hertugdømmerne er udelukket fra den fælleds Regjerings Virkekreds. Efter de den 23de circulerende Rygter, hvilke man dog kun skjænker liden Troværdighed, skulde Afslutningen af Freden være nærforestaaende.
Viborger Samler, 1848-11-01
Om Statsgrundloven hedder det i Regjeringens Bekjendtgjørelse, at denne Lov tilligemed de paa samme baserede Love (Valgloven og Lovene ang. Organisationen af Ministerierne og om Ministrenes Ansvarlighed) skal under Forbehold af den definitive Stadfæstelse ved Freden og uden Præjudice for samme opretholdes og forsaavidt de under Vaabenstilstanden bestaaende Forholde tillade det, bringes i Anvendelse.
Viborger Samler, 1848-11-01
Det hedder i den nye Regjerings Proclamation til Beboerne paa Als og Ærøe: "Den i Malmøe under 26de Aug. afsluttede Vaabenstilstand forener Eder atter med Eders Medbrødre i Hertugdømmerne; og med den Proclamation, der idag er udstedet af os – den Regjering, der nu af Kongen, vor Hertug, og af Tydsklands Rigsmagt samt af den slesvig-holstenske Landsforsamling er ene og alene anerkjendt som den retmæssige Regjering i Hertugdømmerne, komme vi til Eder, i det vi stole paa Eders Anerkjendelse, Eders Bifald med Hensyn til Eders Medborgeres Bestræbelser for Landets Ret og Vel. Andre Love, Forordninger og Forvaltningsforholdsregler have i den 7 Maaneders Adskillelse gjort sig gjældende hos Eder, end i det øvrige Land; vi ville prøve disse, høre Eders Ønsker, og anerkjende hvad der lader sig bringe i Samklang med hvad der efter vor Bekjendtgjørelse fra idag maa komme i Anvendelse i hele Landet. Velerhvervede Rettigheder tør og ville ei blive krænkede; det nedarvede Sprog og de nedarvede Skikke ville vi ære, vi ville tage billigt Hensyn til de Forhold, som endnu herske, som Følge af Krigen; vi ville ikke forfølge Nogen paa Grund af hans Tænkemaade; men derimod vente vi ogsaa af Eder Agtelse for Loven, Lydighed imod den nuværende Landsregjering, nøiagtig Efterlevelse af dens Anordninger og Afviisning af alle Bestræbelser, der træde, det være aabenbart eller hemmeligt, imod Hertugdømmernes Rettigheder. Veile, den 30te Octbr. Troppemarscherne igjennem vor By til de forskjellige Vinterqvarterer, baade nord og sydpaa, vedvare endnu. Det var smukt at see Espingolcorpset drage herigjennem, med sit lille, lette, flygtige Vaaben, men hvis Virkning, hvad vi i Sommer ved en Prøve bleve overbeviste om, i høi Grad indgyder Respect. Baade Hovedqvarteret og Jntendanturen ere vendte tilbage hertil fra Horsens. Det førstnævnte agter sig efter Forlydende herfra til Fredericia. (Veile Av.) Hvorledes er Krigen ført og hvorledes kunde den have været ført," Dette er Titlen paa den Piece, som Hr. Commandeur H. B. Dahlerup i disse Dage har udgivet og tilegnet Danmarks Rigsforsamling. Det er en bitter Harme, som udtaler sig af dette Skrift, men desværre tale ikke alene det samme anførte Data og Kiendsgierninger derfor, men ogsaa den hele ulykkelige Tilstand, som nu ligger saa klart for Dagen. Forf.s Anker angaae nærmest Krigsførelsen tilsøes; han dolerer navnlig over, at vore Rustninger ikke gik hurtig for sig, at vi blot have udviklet vor Søstyrke stumpeviis og derfor uden Eftertryk, samt at vi ikke have occuperet Holsteen og de preussiske Kyster paa en saadan Maade, at vi med Magt havde kunnet tvinge vore Fjender til at give efter. Randers, den 30te Octbr. Uagtet Rygtet og Contraordre, er det 5te Dragonregiment igaar Middags, over Skanderborg, indtruffet hertil. Jdag ankom de 2 Compagnier af 8de Linie-Jnfanteribataillon, som skulle ligge her i Vinterqvarteer. Baade igaar og idag var her almindelig Flagning i Gaderne, i Anledning af Tropper(Rand. Av.) nes Jndrykning.
Viborger Samler, 1848-11-01
Under Stormen afvigte Onsdag Aften omblæste i Rindom en for faa Aar siden af nyt opført Lade. (Rkb. A.)¬
Viborger Samler, 1848-11-01
J Vorup Kjær omblæste et nylig opført grundmuret Huus, som nogle Dage senere var bestemt til at tages i Beboelse af Eieren, Tømmermand R. Rasmussen, (Rd. A.) Handels= og Skibs=Efterretninger.
Viborger Samler, 1848-11-01
Efter paalidelig Kilde vare Priserne paa Londons Torv den 17de Octbr. følgende: Gode jydske Oxer 5 1/2 a 6 Pence pr. Pd.; dansk Hvede 128-130 Pds. 48 a 50 Sk. (Tolden. 4 Sh.); Byg 110-111 Pds. 27 a 28 Sk. (Told 2 Sh.); dito 102-105 Pds. 23 ½ a 24 1/2 S. (Told 2 Sh.); Havre 7884 Pds. 18 1/2 a 20 1/2 Sk. (Told 2 Sh.); Ærter 33 a 38 S. (Told 2 Sh.); Vikker 29 a 36 Sk. (ingen Told). Alt pr. Qvarter. (Rand. Av.)¬
Viborger Samler, 1848-11-01
J Onsdags, den 25de Octbr., mellem Kl. 9 og 10 grund stødte 4 Fartøier ved Krick nemlig: Christen Kroghs Jagt af Aalum, Loods Mikkel Jensens Jagt, en Jagt fra Grimstad, ført af Skipper Jensen, samt en Skøite fra Krick. Fartøierne staae saagodtsom paa Land, med Undtagelse af det sidste, der staaer paa en Hage i Fjorden. Ligeledes er grundstødt en norsk Slup i Canalen. Flere Fartøier ere henlagte under Qvarantaine i Canalen, deriblandt to Blankenesere og Agent Lützhøfts Slup "Agger Canal, der er kommen fra England.
Viborger Samler, 1848-11-01
Samme Nat er den strandede preussiske Skonnert "Ravidsønderslaaet og endeel af Vraget opdrevet paa Kobbers Strand. - En af Agger=Canalens Loodser, Jens Abildhauge, gik for omtrent 3 Uger siden ombord paa et Fartøi fra Grimstad i Norge, der agtede sig ind i Canalen; men ikke kunde komme ind formedelst en stærk udgaaende Strøm. Loodsen gik derfor tilsøes med Fartøiet, og er ikke senere vendt tilbage. Man haa der imidlertid, at Fartøiet har søgt Havn enten i Norge eller England for at reparere Seilene, der antages at være sprængte. Jmidlertid er dette dog kun en Gisning. (Tyst. Av.)
Viborger Samler, 1848-11-01
Aarhuus, den 30te October. "Jris" kom, formedelst Storm og Modvind, først til Aalborg i Fredags, og forventes hertil i Aften. (Ah. Av.)
Viborger Samler, 1848-11-01
Reisende. Med Dampskibet "Lolland fra Kallundborg til Aarhuus, den 29de October: Grev Holstein, Capt. Øllgaard, Overlæge Hedemann, Frøken Rönberg, Mad. Fürster, Cand. Prangen, Fuldm. Leimann, Cand. Sørensen med Kone, Hr. Collstrup, Hofjunker Mylius, Toldforvalter Secher, Apotheker Dahl, Forpagter Møller, Dhrr. Sehestedt, Warberg, Jngerslev og Moldenhaver, Controlleur Syberg, Cand. Arensstorff med Kone, Forpagter Ewald, Hr. Linde, Frivillig Ree, Grosserer Trier, Sergeant Engelsted, 1 Officier med 20 Menige. Med Samme fra Aarhuus til Kallundborg, den 30te Octbr. Comtesse Frys med Frøken Ramers og Kammerjomfru, Fru Etatsraadinde Friis med Datter, Fru Kammerj. Meyern med 3 Børn og Kammerpige, Lieutenant v. Torp, Fru Daue, Mr. Nielsen, Skolelærer R. Sørensen, Cadetterne Norup og Meulengracht, Frivillig Vagtmester Johansen, Dhrr. Sønderhausen, Høiriis, Gregersen og Lorenzen, Dyrlæge Petersen, Kjøbm Meinike, Studenterne Hoff og Jørgensen, Veterinair Hansen, Hr. Kjerstrup med Kone, Proprietair Andersen, Frøken Barner, Kom. Broge og Petersen, Fru Halle, Mad. Jespersen, JfriOldenburg, Lieuten. v. Maarup med 33 Riffelskytter. Jalt 23 Passagerer.
Viborger Samler, 1848-11-01
Døde. Kjøbenhavn: Augusta Franciska Læssøe, f. TrutzlerHank, 38 Aar; forhenv. Fuldmægtig under Kjøbenhavns Criminal- og Politiret, Henrik Frederik Chr. Frederichsen; Carl Frederik Mallemberg, 24 Aar. - Frederiksberg By: Dorothea Frost, f. Mortensen, 45 Aar. - Helsingør: Grønthandler L. Nielsen. Nestved; Mad. Wissing, Enke efter afd. Sognedegn Wissing, 81 Aar. – Veile, Slagtermester Joh. Godtfridt Hahn, 61 Aar. – Kiel: Louise Lesser, f. Lehmann. Egner nærværende Aarstid sig til Lande veienes Grundforbedring? Dette er et Spørgsmaal Enhver der er nok saa ukyndig i Vei faget, upaatvivlelig besvarer med "Nei!" og dog har man denne Tid 3/4 Miil her fra Viborg Leilighed til at see dette Særsyn. Men, hvad er og bliver Følgerne deraf, unegtelig upassable Veie. – De allerede nu lydelige Klager herover træffe vort Amtsraad, og hvorledes vil dette vel kunne forsvare den Seendrægtighed der ved dette Arbeides Udførelse er lagt for Dagen, Paafaldende er det at Amtsraadet ikke sin Viisdom har kunne indsee, at eftersom Aarstiden er saalangt fremrykket, det vilde have været langt rigtigere at udsætte Arbeidet til Foraaret. – Sluttelig tilføies, at saafremt Amtsraadet vil gjøre det nogenlunde muligt for de Veifarende i Efteraaret at færdes paa den saakaldte Nybroe Vase, da drage det snarest Omsorg for at et Antal Læs fiin Lyng paa kjøres Vasen, thi ellers vil den blive aldeles ufarbar. J Henseende til den paatænkte Forsendelse pr. Dampskib af levende Kreaturer, Fedevarer, Korn, Smør osv., til England fra Jyllands Østkyst kan nu med fuldkommen Sikkerhed anføres: at Nettoprovennet er garanteret Sælgerne af et solidt Huus i Aarhuus, og at saaledes al Risico bortfalder for Sælgerne; at Dampskibene Free Trade" og Eider ville blive satte i denne Fart foreløbig paa Aarhuus, saasnart den fornødne Ladning er tegnet; at hvert af disse Skibe lader 164 Stude og circa 1,200 Tdr. Korn. Fragten pr. Oxe vil være 40 Rbd., pr. Smør c. 22 Rbd. 48 Sk. pr. 2,000 Pd., pr. Korn c. 1 Rbd. 12 Sk. pr. dansk Td., fra Jylland til Londons Torv, foruden 2 1/2 pCt. Provision af Salgsprisen, som naaes. Opnaaes fuld Ladning, er Fragten c. 10 pC. mindre.
Viborger Samler, 1848-11-01
Det gjælder nu, at Tegning skeer snarest muligt, for at en Afladning kan skee endnu i dette Aar; men i ethvert Fald vildet være nødvendigt, at Tegnerne opgive Tiden, til hvilken de kunne levere de fede Kreaturer o. s. v., da Skibene derefter ville indrette deres Ankomst. Randers, den 29de October 1848. C. Hennings, Mægler
Viborger Samler, 1848-11-01
AVERTISSEMENTS. At Viborg Kjøbstads Kæmnerregnskab for Aaret 1847 er henlagt til Eftersyn paa Raadhuset i 3 Uger, hver Dags Eftermiddag fra Kl. 2 til 4, bekjendtgjøres herved. Communalbestyrelsen i Viborg, den 28de October 1848.
Viborger Samler, 1848-11-01
Anmeldelser om Confirmation modtages førstk. Fredag Formiddag af Bruun. Souper.
Viborger Samler, 1848-11-01
I Anledning af 9de Bataillons Ankomst her til, bliver Torsdagen den 2den Dennes, Kl. 8. Aften, Souper i Klubbens Locale, til hvilken Byens Indvaanere herved indbydes til at tegne sig. Entreen bliver omtrentlig 9 Mk. pro persona hvorfor erholdes i Ret varm Mad og Kage samt 1/2 Flaske Viin pr. Couvert. Bataillonens Officerer blive inviterede. Listen sluttes iaften. Viborg, den 1ste November 1848. G. Bove. Lorentz. Sandberg
Viborger Samler, 1848-11-01
Congo Thee faaes atter paa Apotheket. Udbytte af Bankactier, beregnet til 1ste August d. A., besørger Undertegnede som i de foregaaende Aar hævet i Bankcontoiret. L. Worre. ling Mjød, gammel Mjød, gammel Gl. Honning og Mjødskum, er at faae hos C. Løgstrup. i Dumpen.
Viborger Samler, 1848-11-01
For tvende duelige Skræddersvende er godt Arbeide og god Fortjeneste hos L. Hammer. Et stort Klædeskab anvises tilkjøbs fra Adressecontoiret.
Viborger Samler, 1848-11-01
Aftenen den 29de Dennes er i Vestergade ligendfor Kjøbmand Frost's Gaard, tabt et bruunternet Uld- og Bomulds=Shawl, som den retsindige Finder bedes at aflevere til Eierinden, Josephine Christensen. i Condition hos Mad. Stoppe.
Viborger Samler, 1848-11-01
Fedt Bedekjød faaes Fredag og Løverdag hos Jacob Thisted.
Viborger Samler, 1848-11-01
Fredagen den 3die November førstkommende, Kl. 9 Formiddag, bliver efter Eierens Begjæring afholdt Auction i Viskum Skov over nogle Birketræer paa Roden, tildeels tjenlige til Gavningsbrug. Lysthavende ville behage at møde ved Kolbekgaardene bemeldte Dag og Tid. Middelsom og Sønderlyng Herreders Contoir, den 27de October 1848. F. Eberlin.